**ZAKON O ELEKTRONSKIM KOMUNIKACIJAMA**

**RADNA VERZIJA**

**O B R A Z L O Ž E NJ E**

**I USTAVNI OSNOV ZA DONOŠENJE ZAKONA**

Ustavni osnov za donošenje ovog Zakona sadržan je u odredbama člana 16 tač. 1 i 5 Ustava Crne Gore, kojim je propisano da se zakonom, u skladu sa Ustavom Crne Gore, uređuju način ostvarivanja ljudskih prava i sloboda i druga pitanja od interesa za Crnu Goru.

**II RAZLOZI ZA DONOŠENJE ZAKONA**

U cilju usaglašavanja regulatornog okvira u oblasti elektronskih komunikacija sa EU regulativom, u skladu sa Programom rada Vlade Crne Gore, predviđeno je donošenje novog Zakona o elektronskim komunikacijama čime će se izvršiti transponovanje Direktive 2018/1972/EU o Evropskom elektronskom komunikacionom zakoniku u pravni poredak Crne Gore, kao i prenošenje dijela EU Direktive 2014/61 čime se uređuje način funkcionisanja fizičke infrastrukture prilagođene mrežama velikih brzina.

Pored toga, svrha izrade novog Zakona o elektronskim komunikacijama je pospješivanje razvoja elektronskih komunikacionih mreža i usluga u Crnoj Gori, a time privrednog i društvenog razvoja u državi, što podrazumijeva obezbjeđivanje pristupa i korišćenja mreža velikih brzina za sve građane i preduzeća, jačanje bezbjednosti javnih elektronskih komunikacionih mreža i usluga, posebno sa aspekta kritične infrastrukure i pružanja usluga, kao i obezbjeđivanje razvoja tržišta u sektoru elektronskih komunikacija, efikasno korišćenje radio-frekvencijskog spektra i brojeva, univerzalne usluge i zaštita prava korisnika.

**III USAGLAŠENOST SA EVROPSKIM ZAKONODAVSTVOM I POTVRĐENIM MEĐUNARODNIM KONVENCIJAMA**

Izrada ovog Zakona podrazumijeva potpuno usklađivanje teksta sa odredbama sljedećih direktiva iz prava Evropske unije. U pripremi Zakona korišćena su komparativna iskustva zemalja Evropske unije, odnosno najbolje EU prakse koje se odnose na oblast elektronskih komunikacija:

* Direktivom (EU) 2018/1972 Evropskog parlamenta i Saveta od 11. decembra 2018.godine o utvrđivanju Evropskog elektronskog komunikacionog koda;
* Direktivom 2014/61/EU Evropskog parlamenta i Saveta od 15. maja 2014. godine o mjerama za smanjenje troškova postavljanja elektronskih komunikacionih mreža velikih brzina.

**IV OBJAŠNJENJE OSNOVNIH PRAVNIH INSTITUTA**

Pregled poglavlja Zakona o elektronskim komunikacijama:

I OSNOVNE ODREDBE;

II NADLEŽNOSTI U OBLASTI ELEKTRONSKIH KOMUNIKACIJA I ORGANIZACIJA NEZAVISNOG REGULATORNOG ORGANA;

III OPŠTE ODOBRENJE ZA ELEKTRONSKE KOMUNIKACIONE MREŽE I USLUGE;

IV PRISTUP I INTERKONEKCIJA;

V ELEKTRONSKA KOMUNIKACIONA INFRASTRUKTURA I POVEZANA OPREMA, MREŽE I USLUGE;

VI VANREDNE SITUACIJE;

VII ANALIZA TRŽIŠTA I ZNAČAJNA TRŽIŠNA SNAGA;

VIII UNIVERZALNA USLUGA;

IX RADIO-FREKVENCIJSKI SPEKTAR;

X NUMERACIJA I ADRESIRANJE;

XI PRAVA I ZAŠTITA INTERESA KRAJNJIH KORISNIKA;

XII ZAŠTITA ELEKTRONSKIH KOMUNIKACIJA;

XIII INSPEKCIJSKI NADZOR;

XIV KAZNENE ODREDBE.

**V PROCJENA FINANSIJSKIH SREDSTAVA ZA SPROVOĐENJE ZAKONA**

Za sprovođenje ovog zakona nije potrebno obezbjediti dodatna finansijska sredstva iz Budžeta Crne Gore.